তো এখন পুলিশ অস্ত্র দিয়েও করছে কলম দিয়েও করছে। সারাদেশে সবখানে আমরা দেখতে পাচ্ছি। আপনারা জানেন যে, কোন কাজ করতে গেলে অফিসার সাহেবের রহস্যময় হাসি। তিনি মৃদু হাসেন এবং বসে থাকেন। তিনি বসে যতোই থাকেন ততোই তার মিটার আস্তে আস্তে ওপরের দিকে ওঠে। সিগ্নেচারটা দিয়ে দিলেইতো শেষ। আর কিছুই পাবেন না তিনি। সুতরাং যতক্ষণ সিগ্নেচার তিনি না দিচ্ছেন ততোক্ষণ তার মিটার উঠছে এবং আমাদের উপরে লুন্ঠন এবং নৃশংস অত্যাচার হচ্ছে এবং বছরে আমাদের কাছ থেকে ৯,৫০০ কোটি টাকা আমাদের কাছ থেকে লুন্ঠন করে নিয়ে যাওয়া হচ্ছে। তো রাষ্ট্র যদি দায়িত্বটা পালন করতো, আমাদের জন্য খুব ভালো হতো। কিন্তু আমাদের রাষ্ট্র এখনও সুসংগঠিত নয়। ব্রিটিশ আমলে আমরা দেখেছি, আর সবই ছিল, কিন্তু একটা সরকারি কর্মকর্তা মানে দুর্নীতি পরায়ন - এর উদাহরণ কিন্তু খুবই কম ছিল। এক পুলিশ ছাড়া। পুলিশ খুব ঐতিহ্যবাহী। ব্রিটিশ গভর্ণমেন্ট সবাইকে কন্ট্রোল করতে পেরেছে কিন্তু পুলিশকে কন্ট্রোল করতে পারেনি। সুতরাং দারোগাদের বলেছে, যাও বাবা একটা ভুড়ি বানাও। (ড. ইফতেখারুজ্জামান: তারও কারণ ছিল, তারা চেয়েছিল ওদের মাধ্যমে জনগণকে নিয়ন্ত্রণ করতে)। হ্যাঁ, ঐ দারোগার মাধ্যমে তারা চেয়েছিল জনগণকে দমন করতে। আজও গভর্ণমেন্ট এই পুলিশের কাছে দুর্বল। যে সময় পুলিশের বিরুদ্ধে পত্রপত্রিকায় সবচেয়ে ভয়ংকর খবরগুলো উঠছে সেই সময় আমাদের স্বরাষ্ট্রমন্ত্রী বলছেন যে, পুলিশ ভালো হয়ে গেছে।